[bookmark: _Hlk156205955][bookmark: _Hlk225767790]На основу члана 46. Закона о планирању и изградњи („Службени гласник Републике Србије“, број 72/2009, 81/2009-исправка, 64/2010-УС, 24/2011, 121/2012, 42/2013-УС, 50/2013-УС, 98/2013-УС, 132/2014, 145/2014, 83/2018, 31/2019, 37/2019-др. закон, 9/2020, 52/2021 и 62/2023), члана 32. Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/2019), члана 9, Закона о стратешкој процени утицаја на животну средину („Службени гласник РС“, број 94/2024) и члана 41. тачка 6. Статута града Сремска Митровица („Службени лист града Сремска Митровица“, број 3/2019 и 5/2019), Скупштина града Сремска Митровица, по прибављеном мишљењу Комисије за планове на седници одржаноj ................... 2026. године, донeлa је

О Д Л У К У
О ИЗРАДИ ПРОСТОРНОГ ПЛАНА 
ТЕРИТОРИЈЕ ГРАДА СРЕМСКА МИТРОВИЦА

Члан 1. 
[bookmark: _Hlk208407834]Овом одлуком приступа се изради Просторног плана територије града Сремска Митровица са израдом уређајних основа за насеља Ноћај, Салаш Ноћајски, Босут и Гргуревци (у даљем тексту: план). 
Члан 2. 
Просторним планом обухватиће се територија Града Сремске Митровице, која је утврђена Законом о територијалној организацији Републике Србије („Службени гласник РС“, бр. 129/07, 18/16, 47/18 и 9/20 - др. закон). Границом обухвата Плана обухваћене су следеће целе катастарске општине: Дивош, Лежимир, Манђелос, Гргуревци, Шуљам, Бешеново Прњавор, Бешеново Село, Чалма, Кузмин, Мартинци, Лаћарак, Велики Радинци, Сремска Митровица, Шашинци, Јарак, Салаш Ноћајски, Ноћај, Мачванска Митровица, Засавица, Раденковић, Равње, Босут и Сремска Рача.
Укупна површина подручја обухваћеног оквирном границом обухвата Плана износи око 76133,59 ha. Графички приказ границе обухвата планског подручја је саставни део ове Одлуке.

Члан 3.
Услови и смернице планских докумената вишег реда, ширег подручја и развојних стратегија
Плански документи вишег реда који су основ за израду Просторног плана су:
· Просторни план Републике Србије („Службени гласник РС“, број 88/10),
· Регионални просторни план АПВ („Службени лист АПВ“, број 22/11),
· Просторни план подручја посебне намене "Фрушка гора“ („Службени лист АПВ“, бр. 8/19 и 9/26), 
· Просторни план подручја посебне намене Специјалног резервата природе „Засавица“(„Службени гласник РС“, број 66/11),
· Просторни план подручја посебне намене инфраструктурног коридора транспортног гасовода Сремска Митровица-Шид са елементима детаљне регулације („Службени лист АПВ“, бр. 57/17),
· Просторни план подручја посебне намене инфраструктурног коридора државног пута првог реда број 21 Нови Сад – Рума – Шабац и државног пута првог реда број 19 Шабац – Лозница („Службени гласник РС“, бр. 40/11, 39/19, 88/20 и 21/24),
· Просторни план подручја инфраструктурног коридора Е-70 деоница граница Хрватске – Београд (Добановци) („Службени гласник РС“, бр. 69/03 и 147/14)
· Просторни план подручја посебне намене система за наводњавање Срема („Службени лист АПВ“, број 57/17),
· Просторни план подручја посебне намене система за водоснабдевање „Источни Срем“ („Службени лист АПВ“ бр. 57/17 и 32/25),
· Просторни план подручја посебне намене инфраструктурног коридора дистрибутивног гасовода Ривица-Јазак-„Летенка“ са елементима детаљне регулације („Службени лист АПВ“ број 8/19),
· Просторни план подручја посебне намене магистралног гасовода граница Бугарске - граница Мађарске (“Службени гласник РС”, бр. 119/12, 98/13, 52/18 и 36/19),
· Просторни план подручја посебне намене за прикупљање, одвођење и пречишћавање отпадних вода у сливу реке Саве у региону Срема („Службени лист АПВ“, број  54/19),
· Просторни план подручја посебне намене инфраструклтурног коридора железничке пруге Београд-Шид-граница Хрватске, деоница Стара Пазова-Голубинци-Шид и железничке пруге Инђија-Голубинци („Службени лист АПВ“, број 32/2025).
За израду Плана користиће се топографске, катастарско-топографске подлоге, дигитални катастарски планови и дигитални ортофото планови, као и друге неопходне подлоге за израду Плана
Члан 4. 
Принципи  планирања, коришћења, уређења и заштите простора
	Уређење простора у обухвату Плана засниваће се на одрживом коришћењу и уређењу простора и усклађивању планираних садржаја са могућностима и ограничењима у простору.

Члан 5.
           Визија и циљеви планирања, коришћења, уређења и заштите планског подручја
[bookmark: _Hlk19695601]Циљ израде овог Плана је преиспитивање важећег планског решења и дефинисање границе грађевинског подручја, површина јавне намене, услова уређења и правила грађења за планиране намене, инфраструктурно опремање грађевинског земљишта утврђивањем траса, коридора и капацитета за саобраћајну, енергетску и комуналну инфраструктуру. 
Основни циљ израде Плана је ефикасно, рационално и организовано коришћење природних потенцијала, демографски развој и развијање природних и створених структура на принципима одрживог развоја тј. развоја усклађеног са могућностима, ограничењима и обавезама заштите простора.

Члан 6.
Концептуални оквир планирања, са предлогом основних намена простора и коришћења земљишта

Концептуални оквир планирања, коришћења, уређења и заштите планског подручја подразумева оптимално коришћење постојећих потенцијала подручја, дефинисање планираних намена, правила уређења и грађења, заштиту подручја и усклађивање са потребама корисника простора.
Структуру основних намена простора и коришћења земљишта у обухвату Плана чиниће пољопривредно земљиште, грађевинско земљиште свих насељених места, грађевинско земљиште ван грађевинских подручја насеља, као и водно, шумско и друго земљиште.

Члан 7.
Носилац израде Плана је град Сремска Митровица. Финансирање израде плана је из буџетских средстава града Сремска Митровица. Обрађивач Плана биће накнадо одабран у складу са одредбама Закона о јавним набавкама. Планирани рок за израду нацрта планског документа је 12 месеци од дана доношења одлуке. 

Члан 8. 
После доношења ове Одлуке, носилац израде Плана, организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.
Пре подношења органу надлежном за његово доношење, нацрт Плана подлеже стручној контроли и излаже се на јавни увид.
Излагање Плана на јавни увид оглашава се у дневном листу и локалном листу, као и у електронском односно дигиталном облику на интернет страници органа надлежног за излагање нацрта планског документа на јавни увид (подаци о времену, месту и начину на који заинтересована правна и физичка лица могу доставити примедбе на План, као и друге информације које су од значаја за јавни увид). 
Јавни увид обавиће се излагањем Нацрта Плана, у трајању од 30 дана, у згради градске куће града Сремска Митровица, улица Светог Димитрија број 13, и путем интернет странице града Сремска Митровица. У току излагања нацрта просторног плана на јавни увид, надлежни орган јединице локалне самоуправе, у сарадњи са обрађивачем планског документа, организоваће најмање једну јавну презентацију нацрта планског документа.

Члан 9. 
[bookmark: _Hlk226011802][bookmark: _Hlk185858193]Саставни део ове Одлуке је Решење да се израђује стратешка процена утицаја Просторног плана територије града Сремска Митровица на животну средину, донето од стране градске управе за урбанизам, просторно планирање и изградњу објеката града Сремска Митровица, по прибављеној сагласности градске управе за Е-послове и урбану мобилност број 001896550-2026-08926-013-000-380-001 од 08.04.2026.год. Извештај о стратешкој процени утицаја Плана на животну средину је саставни део Документационе основе Плана.

Члан 10. 
[bookmark: _Hlk142463453][bookmark: _Hlk142463315][bookmark: _Hlk226011927]За израду Просторног плана територије града Сремска Митровица није потребна израда студије заштите непокретног културног добра на основу Мишљења Завода за заштиту споменика културе Сремска Митровица број 110-02/2026-49-2, од 25.2.2026.

Члан 11. 
[image: ] Просторни план територије града Сремска Митровица се не израђује фазно.

